रूद्री से कलेक्टोरेट पहुंच मार्ग की कांक्रीट जगह-जगह से उखड़ रही
धमतरी|रुद्री रोड से कलेक्टोरेट तक पहले डामरीकृत सड़क थी। ग्रामीण यांत्रिकी विभाग ने लगभग चार साल पहले इसके लिए नया प्रस्ताव बनाया और तय किया गया कि यहां आदर्श मापदंड वाली क्रांक्रीट की सड़क बनाई जाएगी। इस कार्ययोजना को स्वीकृति मिली और विभाग ने मार्ग चौड़ाकर 13 लाख की लागत से कलेक्टोरेट तक कांक्रीट की सड़क भी बनाई। तब अधिकारियों ने बताया था कि इस तरह कई हिस्सों में बनने वाली सड़क काफी मजबूत बनती है और किसी भी प्रकार की टूट भी नही आती।
इस सड़क के बनने के बाद आरईएस विभाग के अधिकारी पंचायत स्तर की मीटिंग में इस निर्माण का हवाला देते थे और बताते थे कि गांवों में अगर कांक्रीट की सड़क बनाते हैं तो इस पैटर्न में ही बनाएं। कुछ पंचायतों में निर्माण के पहले इस रोड का बाकायदा मुआयना भी कराया गया था, तब जिला प्रशासन ने भी ऐसी सड़कों के निर्माण किए जाने के साथ ही गुणवत्ता मेंटेन करने कहा था। महज चार साल बाद ही इस सड़क की हकीकत सामने आ गई है। कई स्थानों पर कांक्रीट टूट गई है। अब लोग पुराने दावों को याद करने लगे हैं कि ऐसी गुणवत्ता के आखिर दावे क्यों किए गए थे, जो चार साल में ही दम तोड़ गई।
मेरे कार्यकाल का नहीं
यह सड़क निर्माण मेरे कार्यकाल का नहीं है। इसकी लागत एवं अन्य के बारे में अभी कुछ नहीं बता पाऊंगा। एस के भूआर्य, कार्यपालन अभियंता आरईएस
धमतरी. कलेक्टोरेट पहुंच मार्ग जगह-जगह से क्षतिग्रस्त हो गया है।
hin_Deva hin_Deva hin_Deva hin_Deva hin_Deva hin_Deva